**Prof. dr. Tjaša Redek**

Dr. Tjaša Redek je študirala na Ekonomski fakulteti v Ljubljani (UL EF) in na London School of Economics. Zaposlena je na UL EF, in sicer za področje ekonomije. Pedagoško se ukvarja z mikroekonomijo, makroekonomijo in gospodarsko rastjo. Raziskovalno se posveča različnim temam s področja ekonomije. V svojih najpomembnejših oz. najodmevnejših delih se ukvarja z različnimi vidiki gospodarskega razvoja. V zadnjih letih se v svojem delu posveča vlogi neotipljivega kapitala v procesu gospodarskega razvoja in pri rasti produktivnosti v podjetjih. Posebno pozornost namenja vlogi inovacij in človeškemu kapitalu, ki sta kot sestavna dela neotipljivega kapitala zelo pomembna za prihodnji razvoj Slovenije. Rezultate analiz je objavila v številnih delih, sodelovala je tudi pri več nacionalnih in mednarodnih projektih.